അബിർ കർമാകർ

ഭാരതീയനായ ചിത്രകാരനാണ് അബിർ കർമാകർ(ജനനം : 1977). മികച്ച സമകാലീന കലാകാരന്മാർക്കുള്ള ഏഷ്യ ആർട്സ് ഫ്യൂച്ചർ പുരസ്‌കാരത്തിന് അർഹനായിട്ടുണ്ട്.  ബറോഡ കേന്ദ്രമാക്കി പ്രവർത്തിക്കുന്നു. നഗ്‌ന സെൽഫ് പോർട്രെയ്റ്റുകളാണ് കർമാകറിന്റെ സൃഷ്ടികളിലേറെയും. അതിലൂടെ ലൈംഗികതയെയും വ്യക്തിത്വത്തിന്റെ ദ്രവ്യസ്വഭാവത്തെയും വ്യാഖ്യാനിക്കാൻ ശ്രമിക്കുന്നു.രവീന്ദ്ര ഭാരതി സർവകലാശാലയിൽ നിന്ന് പെയിന്റിംഗിൽ ബിരുദവും ബറോഡ എം.എസ്. സർവകലാശാലയിൽ നിന്ന് ബിരുദാനന്തര ബിരുദവും നേടി.
 കൊച്ചി-മുസിരിസ് ബിനാലെ 2016 
‘ഹോം’ എന്ന എണ്ണച്ചായ ചിത്രമാണ് ബറോഡ കേന്ദ്രമാക്കി പ്രവർത്തിക്കുന്ന അബിർ കർമാകർ ബിനാലെയിൽ അവതരിപ്പിച്ചത്. ശരാശരി ഇന്ത്യൻ ഇടത്തരക്കാരുടെ വീട്ടുകാഴ്ചകളാണ് കാശി ആർട് ഗാലറിയിൽ പ്രദർശനത്തിനുള്ള ഈ പെയിന്റിംഗിലുള്ളത്. സ്വത്വത്തെയും വേരുകളില്ലായ്മയെയും സ്ഥലങ്ങളെയും സംബന്ധിച്ച ആശയങ്ങളാണ് ഹോമിൽ അവതരിപ്പിച്ചിരിക്കുന്നത്.

പുരസ്കാരങ്ങൾ
 ഏഷ്യ ആർട്സ് ഫ്യൂച്ചർ പുരസ്‌കാരം

അവലംബം

വർഗ്ഗം:ഇന്ത്യൻ ചിത്രകാരന്മാർ